లోక్‌సభలో భూసేకరణ బిల్లును ప్రవేశపెట్టిన ప్రభుత్వం
Hanumantha Reddy| Last Modified      గురువారం,  8 సెప్టెంబరు 2011 (10:09 IST)
అభివృద్ధి కార్యక్రమాలకు భూమిని ఇచ్చే యజమానులకు సరైన పరిహారంతో పాటు భూసేకరణ జరిగే ప్రాంతంలోని 80 శాతం ప్రజలు ఆమోదం తెలపాలనే షరతు వంటి ప్రతిపాదనలతో కూడిన భూసేకరణ బిల్లును ప్రభుత్వం బుధవారం లోక్‌సభలో ప్రవేశపెట్టింది.
ముసాయిదాలో కొన్ని మార్పులు చేసిన అనంతరం చాలా కాలంగా ఎదురుచూస్తున్న భూసేకరణ, పునరావాసం-2011 బిల్లును గ్రామీణాభివృద్ధి శాఖ మంత్రి జైరామ్ రమేష్ ప్రవేశపెట్టారు. వందేళ్లకు ముందు తయారుచేసిన ప్రస్తుత బిల్లు స్థానంలో నూతన బిల్లు అమల్లోకి రానుంది. భూసేకరణతో ప్రతికూల ప్రభావం పడే కుటుంబాల ఆర్థిక, పర్యావరణ, సామాజిక, సాంస్కృతిక అంశాలను పరిగణనలోనికి తీసుకొని పారదర్శకంగా భూసేకరణ జరుగుతుందని రమేష్ పేర్కొన్నారు.
సంబంధిత వార్తలు